ดาวโจนส์,น้ำมันปิดร่วงแรง/ทองคำลดลง
หุ้นดาวโจนส์ปิดร่วง 382.59 จุด ด้านราคาน้ำมันลงแรง 1.13 ดอลลาร์ ลดลง 5 วันติดต่อกัน ขณะที่ทองคำ ลบ 3.40 ดอลลาร์
19 ส.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,960.69 จุด ลดลง 382.59 จุด หรือ -1.08% ดัชนี เอสแอนด์พี 500 ปิดที่ 4,400.27 จุด ลดลง 47.81 จุด หรือ -1.07% ดัชนี แนสแดค ปิดที่ 14,525.91 จุด ลดลง 130.27 จุด หรือ -0.89%ดัชนีดาวโจนส์ตลาดหุ้นนิวยอร์กปิดร่วงเมื่อวันที่ 18 ส.ค. หลังรายงานการประชุมเดือนก.ค.ของธนาคารกลางสหรัฐ (เฟด) ระบุว่า กรรมการเฟดส่วนใหญ่เห็นพ้องที่จะเริ่มปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ในปีนี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกันยายน ลดลง 1.13 ดอลลาร์ ปิดที่ 65.46 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนตุลาคม ลดลง 80 เซนต์ ปิดที่ 68.23 ดอลลาร์ต่อบาร์เรล ราคาน้ำมันลดลง 5 วันติด นักลงทุนยังคงกังวลว่าการแพร่ระบาดของไวรัสโควิด-19 จะส่งผลกระทบต่อความต้องการใช้น้ำมันราคาทองคำโคเม็กซ์งวดส่งมอบเดือนธันวาคม ลดลง 3.40 ดอลลาร์ ปิดที่ 1,784.40 ดอลลาร์ต่อออนซ์